το σπίτι όπως το βλέπετε στις φωτογραφίες. ήσυχο, καθαρό κι όμορφο δυάρι που άνετα μένουν και τρία άτομα. σε στενάκι η είσοδος από κεντρική λεωφόρο. είχε τα πάντα και τίποτα δεν μας έλειψε. ακόμα και βιβλία για παιδιά να απασχολούμε το παιδί μας, όπως και πάρκο για να κοιμάται.
μερικά μέτρα πιο κάτω στην παραλιακή ζώνη έχει αρκετά πάρκα, για περπάτημα κλπ.
πολύ κοντά βρίσκονται δύο σουπερμάρκετ σε λιγότερο από 400 μέτρα και τα δύο, το ένα μόλις 200μ. υπάρχουν κι άλλα λίγο πιο μακριά όπως κι αρκετά μαγαζιά στην περιοχή.
όλα τέλεια πέρα από ένα θέμα που έχει να κάνει με το κτίριο που σίγουρα δεν ευθύνεται ο ιδιοκτήτης. η είσοδος της πολυκατοικίας δεν κλειδώνει και να φανταστώ δεν είναι αποκλειστικό ζήτημα ενός ατόμου να φτιαχτεί, αλλά η πολύ καλή πόρτα ασφαλείας στο διαμέρισμα, σου δίνει αρκετή ασφάλεια.
μιλώντας για το κτίριο να πω κάτι που μου έκανε εντύπωση. ερχόταν καθαρίστρια και καθάριζε τους κοινόχρηστους χώρους κάθε μέρα. πολύ θετικό και πράγμα που δεν έχω ξαναδεί κάπου.
αν έρθεις με αμάξι, για το παρκάρισμα ίσως χρειαστείς λίγο να το ψάξεις σε στενά, αλλά δεν είναι κάτι που ευθύνεται το σπίτι και ο ιδιοκτήτης. υπάρχουν βέβαια και ενοικιαζόμενες θέσεις ή και καμιά αλάνα αν είσαι τυχερός.
ευχαριστούμε πολύ τον ιδιοκτήτη για την διαμονή και την πολύ φιλική και άμεση εξυπηρέτηση.